Poboljšanje situacije na tržištu rada
Američki Sekretarijat za rad je saopštio da su privatne firme u januaru otvorile 243 hiljade radnih mesta
Za sve koji traže posao – dobrodošli zračak nade. Tržište rada se poboljšava i nezaposlenost je na najnižem nivou u protekle gotovo tri godine. Džon Galvin je vršilac dužnosti komesara u Birou za statistiku rada. „ Broj novih radnih mesta za prošlu godinu je takođe uvećan – za 60 hiljada u novembru i decembru. Vol strit je odmah reagovao. Svega pet minuta posle otvaranja berze, indeks Dau Džons se u proseku povećao za više od jedan odsto. Ekonomista Stjuart Hofman kaže da se stopa nezaposlenosti smanjuje pet meseci uzastopce. Pokrećući prošlog petka novu inicijativu za zapošljavanje vojnih veterana, predsednik Obama je pozdravio povoljan izveštaj o zapošljavanju, ali je upozorio da se ne treba prepuštati samozadovoljstvu. Međutim, uz republikanske predsedničke pretendente koji neprekidno tvrde da je predsednikova ekonomska politika propala, urednik „Jahua“ za ekonomiju, Danijel Gros, kaže da će republikanci verovatno da preduzmu kontraudar. Taj kontraudar je bio vidljiv na združenom ekonomskom pretresu u petak, kada se republikanski kongresmen Kevin Brejdi sukobio sa članicom Predstavničkog doma Kerolajn Maloni. „ Republikanci tvrde da je stvarna stopa nezaposlenosti, ako se uračunaju oni koji su prestali da traže posao i oni koji su nezaposleni duže od godine, bliža cifri od 15 odsto.